專業會議

專業會議係香港立法會裏面一個由幾個獨立議員組成嘅一股政治力量，佢哋響1996年開始合作，當前畀人叫做早餐派，因為佢哋嘅議員都通常響食早餐時討論政事而得名。2004年第三屆立法會成立後，正式改名叫泛聯盟。2008年第四屆立法會成立後，泛聯盟改組兼改叫專業會議。

歷史 
1996年，李家祥、何鍾泰等獨立議員相約組成一個政治組合，因為佢哋逢禮拜二朝早相約開早餐會議，當時畀外界冠名「早餐派」。

2004年，早餐派改組，成員包括陳智思、呂明華、石禮謙、何鍾泰，連同首次晉身立法會嘅劉秀成決定重組組織，重改叫「泛聯盟」，務求掃除早餐派以往嘅「保皇」形象，以及爭取響立法會取得「關鍵少數」嘅作用。泛聯盟秘書長係石禮謙。

2008年，泛聯盟改名做專業會議。

2012年，專業會議喺立法會選舉入面失利，由四席變成兩席，之後兩個更加入經民聯，同時前成員吳亮星就打算重組新嘅專業會議，最後吳搵到廖長江同姚思榮加入，三人都係有中資背景。

定位 
專業會議響立法會唔係一個政黨，成員都係無黨派背景。成員何鍾泰接受《大公報》訪問時話，佢哋只係某幾位議員響政見上嘅一個組合，而對各議員嘅投票意向都無約束力。

成員 
吳亮星
廖長江
姚思榮

前成員 
李家祥
陳智思
呂明華
勞永樂
石禮謙
何鍾泰
劉秀成
梁美芬

立法會議員

香港政黨
香港建制派組織